stanford-oval/wikipedia huggingface dataset:
ไอไอเอชเอฟชาลเลนจ์คัพออฟเอเชีย

ไอ​ไอ​เอช​เอฟชาลเลนจ์คัพออฟเอเชีย (อังกฤษ: IIHF Challenge Cup of Asia) เป็นรายการแข่งขันฮอกกี้น้ำแข็งในทวีปเอเชีย วัตถุประสงค์ของการแข่งขันคือการให้โอกาสในการแข่งขันสำหรับทีมเอเชียที่อยู่ในระดับล่างของรายการฮอกกี้น้ำแข็งชิงแชมป์โลกหรือไม่ได้มีส่วนร่วมในรายการชิงแชมป์โลก การแข่งขันนี้จัดขึ้นครั้งแรกที่เขตบริหารพิเศษฮ่องกงใน ค.ศ. 2008 และครั้งที่สองจัดขึ้นในปีต่อมาที่สหรัฐอาหรับเอมิเรตส์ ส่วนครั้งที่สามจัดขึ้นในช่วงวันที่ 29 มีนาคม ถึงวันที่ 4 เมษายน ค.ศ. 2010 ที่จีนไทเป
ส่วนการแข่งขันของผู้หญิงมีขึ้นครั้งแรกที่เซี่ยงไฮ้ตั้งแต่วันที่ 10 ถึง 14 เมษายน ค.ศ. 2010 และยูนิเวอร์ซิตีชาลเลนจ์คัพออฟเอเชียจัดขึ้นครั้งแรกที่โกยาง โซล ตั้งแต่วันที่ 12 ถึง 14 พฤษภาคม ค.ศ. 2010  สำหรับการแข่งขันในรุ่นยุวชน (ยู 20) และยู 18 ได้มีการจัดขึ้นใน ค.ศ. 2012
ผลการแข่งขัน > ชาย

| ค> ศ. | เจ้าภาพ |  เหรียญทอง |  เหรียญเงิน |  เหรียญทองแดง |
| --- | --- | --- | --- | --- |
| 2008 รายละเอียด |  ฮ่องกง |  จีนไทเป |  มาเลเซีย |  ฮ่องกง |
| 2009 รายละเอียด |  อาบูดาบี |  สหรัฐอาหรับเอมิเรตส์ |  ไทย |  มาเลเซีย |
| 2010 รายละเอียด |  ไทเป |  จีนไทเป |  สหรัฐอาหรับเอมิเรตส์ |  ไทย |
| 2011 รายละเอียด |  คูเวตซิตี |  ฮ่องกง |  สหรัฐอาหรับเอมิเรตส์ |  ไทย |
| 2012 รายละเอียด |  เดห์ราดุน |  สหรัฐอาหรับเอมิเรตส์ |  ไทย |  มาเลเซีย |
| 2013 รายละเอียด |  กรุงเทพ |  จีนไทเป |  ฮ่องกง |  มองโกเลีย |
ผลการแข่งขัน > หญิง

| ค> ศ. | เจ้าภาพ |  เหรียญทอง |  เหรียญเงิน |  เหรียญทองแดง |
| --- | --- | --- | --- | --- |
| 2010 รายละเอียด |  เซี่ยงไฮ้ |  จีน 1 |  ญี่ปุ่น |  เกาหลีเหนือ |
| 2011 รายละเอียด |  นิกโก |  ญี่ปุ่น |  จีน |  เกาหลีใต้ |
| 2012 รายละเอียด |  ฉีฉีฮาร์ |  ญี่ปุ่น |  จีน 1 |  จีน 2 |
ผลการแข่งขัน > มหาวิทยาลัย

| ค> ศ. | เจ้าภาพ |  เหรียญทอง |  เหรียญเงิน |  เหรียญทองแดง |
| --- | --- | --- | --- | --- |
| 2010 รายละเอียด |  โซล |  ญี่ปุ่น |  เกาหลีใต้ |  จีน |
| 2011 รายละเอียด |  ฉางชุน |  ญี่ปุ่น |  เกาหลีใต้ |  จีน |
ผลการแข่งขัน > ยู 20

| ค> ศ. | เจ้าภาพ |  เหรียญทอง |  เหรียญเงิน |  เหรียญทองแดง |
| --- | --- | --- | --- | --- |
| 2012 รายละเอียด |  โซล |  เอ็มเอชแอลเรดสตาร์ส |  ญี่ปุ่น |  เกาหลีใต้ |
| 2013 รายละเอียด |  คาบารอฟสค์ |  ญี่ปุ่น |  เอ็มเอชแอลเรดสตาร์ส |  เกาหลีใต้ |
ผลการแข่งขัน > ยู 18

| ค> ศ. | เจ้าภาพ |  เหรียญทอง |  เหรียญเงิน |  เหรียญทองแดง |
| --- | --- | --- | --- | --- |
| 2012 รายละเอียด |  อาบูดาบี |  ไทย |  สหรัฐอาหรับเอมิเรตส์ |  มาเลเซีย |
แหล่งข้อมูลอื่น

IIHF Challenge Cup of Asia at eurohockey.com
วัดช่างฆ้อง (จังหวัดเชียงใหม่)

| วัดช่างฆ้อง |
| --- | --- |


ชื่อสามัญ: วัดช่างฆ้อง, วัดศรีพูนโต
ที่ตั้ง: ตำบลช้างคลาน อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดช่างฆ้อง เป็นวัดราษฎร์สังกัดคณะสงฆ์มหานิกาย ตั้งอยู่ที่ถนนลอยเคราะห์ ติดกับถนนกำแพงดิน ในตำบลช้างคลาน อำเภอเมืองเชียงใหม่ จังหวัดเชียงใหม่
หอไตร
วัดช่างฆ้อง เดิมชื่อ วัดศรีพูนโต สร้างเมื่อ พ.ศ. 1900 คงร้างไป จนเมื่อชาวบ้านช่างฆ้องที่อพยพมาจากเชียงแสนราวต้นรัตนโกสินทร์เป็นผู้สร้างวัดขึ้นใหม่ จึงได้นามวัดตามอาชีพของชาวบ้านแถบนี้ แต่เมื่อมีการตัดถนนและมีผู้มาสร้างบ้านเรือนขึ้นภายในพื้นที่วัด ทำให้เจดีย์และอุโบสถกลายเป็นส่วนนอกวัดถูกปล่อยทิ้งให้รกร้างและทรุดโทรมลง
อาคารเสนาสนะภายในวัดได้แก่ วิหารศิลปะล้านนา หลังคาซ้อนชั้นหลายชั้น หน้าบันทำลวดลายเป็นรูปช้างสามเศียร ตรงกลางมีลวดลายเทวดาและลายพรรณพฤกษา ภายในวิหารมีภาพจิตรกรรมฝีมือช่างพื้นบ้านเขียน เรื่องพระเจ้าสิบชาติ หอไตรสร้างเมื่อ พ.ศ. 2446 เป็นอาคารสองชั้นก่ออิฐฉาบปูน เป็นอาคารที่มีโครงสร้าง แบบอิทธิพลจีน ประดับตกแต่งด้วยลวดลายปูนปั้น และไม้แกะสลักฉลุลาย ฝีมือช่างพื้นมืองศิลปสถาปัตยกรรมแบบล้านนาผสมพม่า มีภาพจิตรกรรมฝาผนัง บริเวณระเบียงชั้นสองของอาคาร เขียนเรื่องปัญญาสชาดก ตอนเจ้าสุวัตรกับบางบัวคำ
เจดีย์ทรงปราสาทที่สร้างพร้อมกับการสร้างวัด เป็นเจดีย์ทรงกลมแบบพื้นเมืองล้านนา ฐานล่างเป็นฐานเขียงเรียบถัดขึ้นไป เป็นฐานสี่เหลี่ยมย่อมุม มาลัยเถาเป็นเหลี่ยม องค์ระฆังกลมส่วนยอดมีฉัตร มุมทั้งสี่ของเจดีย์มีสิงห์ปูนปั้นแบบพม่า ปัจจุบันเจดีย์อยู่ภายนอกบริเวณวัด
วิโชค มุกดามณี

| วิโชค มุกดามณี ม> ป.ช., ม.ว.ม., จ.ภ., ร.จ.พ. |
| --- | --- |
เกิด: 8 มีนาคม พ.ศ. 2496 จังหวัดสงขลา ประเทศไทย
เสียชีวิต: 7 มิถุนายน พ.ศ. 2563 (67 ปี) กรุงเทพมหานคร ประเทศไทย
อาชีพ: นักเขียน สื่อมวลชน
สัญชาติ:  ไทย
ศาสตราจารย์ วิโชค มุกดามณี (8 มีนาคม 2496 – 7 มิถุนายน 2563) เป็นศิลปินชาวไทย ได้รับเกียรติยกย่องให้เป็นศิลปินแห่งชาติ สาขาทัศนศิลป์ (สื่อผสม) พุทธศักราช 2555
ประวัติ

วิโชค มุกดามณี เกิดเมื่อวันที่ 8 มีนาคม 2496 ที่อำเภอเทพา จังหวัดสงขลา แต่ได้ย้ายมาอาศัยและทำงานอยู่ในกรุงเทพมหานคร ได้รับเกียรติยกย่องเป็นศิลปินแห่งชาติสาขาทัศนศิลป์ประจำปี พ.ศ. 2555 ที่อยู่อาศัยและสถานที่ทำงาน กรุงเทพฯ ผลงาน เป็นศิลปินแนวสื่อประสม วิโชค ถึงแก่อนิจกรรมเมื่อเวลา 06.10 น. วันที่ 7 มิถุนายน พ.ศ. 2563 ณ โรงพยาบาลศิริราช จากโรคมะเร็งต่อมน้ำเหลือง สิริอายุรวม 67 ปี มีพิธีพระราชทานเพลิงศพเมื่อวันที่ 27 กันยายน พ.ศ. 2563 ณ วัดตรีทศเทพวรวิหาร
การศึกษา

สำเร็จการศึกษาระดับปริญญาตรีและโท จากคณะจิตรกรรมประติมากรรมและภาพพิมพ์ มหาวิทยาลัยศิลปากร เมื่อปี ค.ศ. 1974 และ 1987 ตามลำดับ ได้รับทุนรัฐบาลญี่ปุ่นไปศึกษาที่มหาวิทยาลัยโตเกียวกะกุเกอิ ใช้วัสดุประเภทโลหะ อะลูมิเนียม ผ้า พลาสติก เชือกท่อพลาสติก เซรามิค สร้างสรรค์ ผลงานแนวสื่อประสม บางชิ้น ถูกพัฒนาจนมีลักษณะเป็นผลงานสามมิติและผลงาน เชิงจัดวาง ประเด็น เนื้อหาเรื่องสิ่งแวดล้อม ผลกระทบจากสังคมอุตสาหกรรม และ ความสัมพันธ์ระหว่างมนษุย์และธรรมชาติ เป็นแรงบันดาลใจสำคัญในการทำงาน
ผลงาน

ศิลปินได้รับเชิญให้จัดแสดงผลงานในระดับชาติและนานาชาติมากมาย เช่น
ARX3 Contemporary Art Exhibition, Perth, Australia (1993),
THAI VISION I, California Polytechnic State University (1997),
BANGKOK MEETS COLOGNE, Thai-German Exhibition ณ KunstWerk เมือง Cologne (2001),
WE MARRIAGE, Thai-Dutch Exhibition ณ The Molen van Sloten, เมืองAmsterdam (2001)
ประเภทผลงาน

วิโชค เป็นศิลปินที่สร้างสรรค์งานศิลปะร่วมสมัยโดยเริ่มจากการสร้างงานจิตรกรรมในยุคแรก ๆ ช่วงปี 2516 จากรูปร่างและเรื่องราวของมนุษย์ จากนั้นจึงนำเรื่องราวชีวิตมนุษย์ ธรรมชาติ และสภาพแวลล้อมของสังคมไทยที่อยู่ภายใต้อิทธิพลของเทคโนโลยีสมัยใหม่ ความเจริญทางด้านวัตถุและสภาวการณ์ต่างๆ ที่เกิดขึ้นมาพัฒนาการสร้างสรรค์ โดยแสดงออกสู่รูปแบบศิลปะแนวสื่อผสม ผลงานจิตรกรรมและศิลปะแนวสื่อผสม ได้รับรางวัลทั้งในระดับชาติและนานาชาติ จึงนับได้ว่าเป็นศิลปินที่มีความทันสมัย และมีคุณูปการต่องานศิลปะ วัฒนธรรม ของประเทศ
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2544 –  เหรียญจักรพรรดิมาลา (ร.จ.พ.)
เอื้อน ณ สงขลา

| เอื้อน ณ สงขลา |
| --- | --- |

ข้อมูลส่วนบุคคล
เกิด: 16 เมษายน พ.ศ. 2446 อำเภอเมืองสงขลา จังหวัดสงขลา
เสียชีวิต: 26 มีนาคม พ.ศ. 2501 (54 ปี) อำเภอสัมพันธวงศ์ จังหวัดพระนคร
คู่สมรส: ชิด ณ สงขลา

เอื้อน ณ สงขลา  (16 เมษายน พ.ศ. 2446 — 26 มีนาคม พ.ศ. 2501) อดีตสมาชิกสภาผู้แทนราษฎรจังหวัดสงขลา 1 สมัย
ประวัติ

นายเอื้อน ณ สงขลา เกิดเมื่อวันที่ 16 เมษายน พ.ศ. 2446 เป็นบุตรของหลวงอุดมภักดี (ทับ ณ สงขลา) กับ นางเยื้อน ณ สงขลา สำเร็จการศึกษาชั้นมัธยมศึกษาปีที่ 8 จากโรงเรียนกรุงเทพคริสเตียนวิทยาลัย ต่อมาได้เข้าศึกษาที่โรงเรียนนายร้อยทหารบก และ ศึกษาต่อจนจบระดับปริญญาตรี ธรรมศาสตร์บัณฑิต จากมหาวิทยาลัยธรรมศาสตร์และการเมือง
เอื้อน สมรสกับนางชิต ณ สงขลา มีบุตร-ธิดา 4 คน โดยบุตรคนที่สาม ซึ่งเป็นบุตรชายคนเดียว คือ นายจุมพล ณ สงขลา อดีตตุลาการศาลรัฐธรรมนูญ
เอื้อน เสียชีวิตด้วยโรคมะเร็งตับ เมื่อวันที่ 26 มีนาคม พ.ศ. 2501 สิริอายุรวม 54 ปี
การทำงาน

เอื้อน รับราชการในสังกัดราชบัณฑิตสภา เมื่อ พ.ศ. 2470 ถึง พ.ศ. 2477 จากนั้นจึงย้ายมาสังกัดในกรมเกษตรและการประมง ใน พ.ศ. 2478 ถึง พ.ศ. 2480 ก่อนที่จะลาออกจากราชการเพื่อไปลงสมัครเป็นสมาชิกสภาผู้แทนราษฎร ในปีเดียวกัน
เมื่อพ้นสภาพจากการเป็น ส.ส. แล้ว จึงกลับเข้ารับราชการอีกครั้ง ตั้งแต่ พ.ศ. 2482 เป็นต้นมา โดยมาสังกัดกรมสหกรณ์ จนถึงวาระสุดท้ายของชีวิต
งานการเมือง

เอื้อน ลงสมัครรับเลือกตั้งสมาชิกสภาผู้แทนราษฎรใน พ.ศ. 2480 ซึ่งได้รับเลือกตั้งในครั้งแรก และครั้งเดียว
งานการเมือง > สมาชิกสภาผู้แทนราษฎร

เอื้อน ณ สงขลา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 จังหวัดสงขลา
เครื่องราชอิสริยาภรณ์

พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2491 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2496 –  เหรียญจักรพรรดิมาลา (ร.จ.พ.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
ไอโซมอลทูโลส

| --- | --- |

ชื่อ
IUPAC name 6-O-α-D-Glucopyranosyl-D-fructose
ชื่ออื่น พาลาติโนส
เลขทะเบียน
เลขทะเบียน CAS: 13718-94-0 Y 58024-13-8 (โมโนไฮเดรต) Y
3D model (JSmol): รูปภาพแบบโต้ตอบ
เคมสไปเดอร์: 75509 Y
ECHA InfoCard: 100.033.878 
EC Number: 237-282-1
ผับเคม CID: 83686
UNII: V59P50X4UY Y 43360LXH8N (monohydrate) Y
CompTox Dashboard (EPA): DTXSID90929736 
 InChI InChI=1S/C12H22O11/c13-1-4(15)7(17)8(18)5(16)3-22-12-11(21)10(20)9(19)6(2-14)23-12/h5-14,16-21H,1-3H2/t5-,6-,7-,8-,9-,10+,11-,12+/m1/s1 YKey: RJPPRBMGVWEZRR-WTZPKTTFSA-N Y InChI=1/C12H22O11/c13-1-4(15)7(17)8(18)5(16)3-22-12-11(21)10(20)9(19)6(2-14)23-12/h5-14,16-21H,1-3H2/t5-,6-,7-,8-,9-,10+,11-,12+/m1/s1Key: RJPPRBMGVWEZRR-WTZPKTTFBY 
 SMILES O=C(CO)[C@@H](O)[C@H](O)[C@H](O)CO[C@H]1O[C@@H]([C@@H](O)[C@H](O)[C@H]1O)CO 
คุณสมบัติ
สูตรเคมี: C12H22O11
มวลโมเลกุล: 342.297 g·mol−1  
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ไอโซมอลทูโลส (อังกฤษ: Isomaltulose) คือคาร์โบไฮเดรต (carbohydrate) ประเภทไดแซคคาไรด์ (disaccharide) ที่ประกอบด้วยกลูโคสและฟรุกโตสอย่างละ 1 โมเลกุล ต่อกันด้วยพันธะไกลโคซิดิกชนิดแอลฟา-1,6 (alpha-1,6-glycosidic bond) ซึ่งสามารถพบได้น้อยในธรรมชาติ เช่น น้ำผึ้ง และน้ำอ้อย เป็นต้น ไอโซมอลทูโลสถูกพัฒนาและผลิตขึ้นครั้งแรกในประเทศไทยเมื่อปี พ.ศ. 2547
คุณสมบัติ

ไอโซมอลทูโลสผลิตจากน้ำตาลทรายที่ผ่านกระบวนการทางชีวภาพโดยใช้เอนไซม์ ทําให้เกิดการเปลี่ยนแปลงโครงสร้างทางเคมีของน้ำตาลซูโครส ส่งผลให้พันธะระหว่างโมเลกุลของกลูโคสและฟรุกโตสแข็งแรงมากขึ้น จากโครงสร้างนี้ทำให้ไอโซมอลทูโลสถูกย่อยและดูดซึมได้ช้าภายในระบบทางเดินอาหารของร่างกาย และมีรสชาติหวานน้อยกว่าน้ำตาลทรายครึ่งหนึ่ง เมื่อรับประทานแล้วส่งผลต่อระดับน้ำตาลในเลือดน้อยกว่าเมื่อเทียบกับการบริโภคน้ำตาลทรายและกลูโคสอย่างชัดเจน ทำให้ได้ค่าดัชนีน้ำตาลเท่ากับ 38 ดังนั้นไอโซมอลทูโลสจึงถูกจัดเป็นอาหารที่อยู่ในกลุ่มดัชนีน้ำตาลต่ำ (low GI) ซึ่งมีคุณสมบัติในการควบคุมระดับน้ำตาลในเลือดให้คงที่สม่ำเสมอกว่าคาร์โบไฮเดรตชนิดอี่น การให้พลังงานที่สม่ำเสมอของไอโซมอลทูโลสนี้ช่วยให้สมองและกล้ามเนื้อทํางานได้อย่างมีประสิทธิภาพมากยิ่งขึ้น ช่วยลดความเสี่ยงต่อการเกิดโรคเบาหวานและภาวะแทรกซ้อนต่าง ๆ อีกทั้งเพิ่มการเผาผลาญพลังงานจากไขมันในร่างกาย และไม่ทําให้ฟันผุ
ไอโซมอลทูโลสสามารถทนต่อความเป็นกรด-ด่างที่ pH มากกว่า 3.0 และทนอุณหภูมิในการแปรรูปสูงถึง 120 องศาเซลเซียส โดยโครงสร้างไม่สลายตัว ปัจจุบันไอโซมอลทูโลสผ่านการรับรองโดยองค์การอาหารและยาแห่งสหรัฐอเมริกา (FDA) ว่าสามารถใช้เติมลงไปในอาหารได้อย่างปลอดภัย (Generally Recognized as Safe ; GRAS) สำหรับประเทศไทยไอโซมอลทูโลสถูกจัดอยู่ในหมวดอาหารทั่วไปโดยสํานักงานคณะกรรมการอาหารและยา อีกทั้งยังได้รับการขึ้นทะเบียนเป็นอาหาร และอาหารเพื่อสุขภาพหรืออาหารชนิดใหม่จากองค์การอาหารและยาในหลายประเทศ  เช่น ญี่ปุ่น สหภาพยุโรป ออสเตรเลียและนิวซีแลนด์ เป็นต้น
คุณสมบัติ > แหล่งพลังงานจากคาร์โบไฮเดรต

ไอโซมอลทูโลส จัดเป็นคาร์โบไฮเดรตที่ร่างกายสามารถย่อยและดูดซึมได้สมบูรณ์ในลำไส้เล็ก โดยเอนไซม์ที่ชื่อว่าไอโซมอลเทส (isomaltase) ที่อยู่บนผนังลำไส้เล็ก ซึ่งเอนไซม์จะย่อยพันธะไกลโคซิดิกชนิดแอลฟา-1,6 ของน้ำตาลไอโซมอลทูโลส ได้เป็นโมเลกุลกลูโคสและฟรุกโตสและถูกดูดซึมเข้าสู่กระแสเลือดซึ่งเหมือนกับผลิตภัณฑ์ที่ได้จากการย่อยน้ำตาลทราย
ด้วยคุณสมบัติการเป็นคาร์โบไฮเดรต ไอโซมอลทูโลสให้พลังงาน 4 กิโลแคลอรี่ต่อน้ำหนัก 1 กรัม เทียบเท่ากับพลังงานจากน้ำตาลทราย หรือข้าวแป้งทั่วไป
คุณสมบัติ > ให้พลังงานอย่างต่อเนื่องยาวนาน

จากการศึกษาพบว่าไอโซมอลทูโลสจะถูกย่อยด้วยเอนไซม์ไอโซมอลเทส ซึ่งกระบวนการย่อยนี้จะช้ากว่าการย่อยน้ำตาลทรายด้วยเอนไซม์ซูเครส (sucrase) ถึง 4.5 เท่า ทำให้ไอโซมอลทูโลสถูกสลายเป็นพลังงานให้แก่ร่างกายอย่างช้า ๆ สม่ำเสมอและยาวนาน
คุณสมบัติ > ส่งผลต่อระดับน้ำตาลและระดับอินซูลินในเลือดในระดับต่ำ

ระดับน้ำตาลและอินซูลินในเลือดหลังการรับประทานไอโซมอลทูโลสต่ำกว่าการทานน้ำตาลทรายและกลูโคสทั่วไป จากการศึกษาในคนไทยพบว่าไอโซมอลทูโลสมีค่าดัชนีน้ำตาลเท่ากับ 38 ซึ่งเมื่อเปรียบเทียบกับน้ำตาลทรายและกลูโคสที่มีค่าดัชนีน้ำตาลเท่ากับ 65 และ 100 ตามลำดับ พบว่าไอโซมอลทูโลสส่งผลให้ระดับน้ำตาลในเลือดค่อย ๆ เพิ่มขึ้น และไม่ส่งผลให้เกิดภาวะน้ำตาลในเลือดสูง (hyperglycemia) เมื่อเปรียบเทียบกับน้ำตาลทรายและกลูโคส
อินซูลิน คือฮอร์โมนทีหลั่งจากตับอ่อน ทำหน้าที่เก็บน้ำตาลในเลือดเข้าสู่เนื้อเยื่อต่าง ๆ เพื่อเผาผลาญเป็นพลังงานแก่ร่างกาย และช่วยรักษาสมดุลของระดับน้ำตาลในเลือด ซึ่งการศึกษาในผู้ป่วยเบาหวานชนิดที่ 2 พบว่า หลังจากรับประทานไอโซมอลทูโลส ร่างกายหลั่งอินซูลินน้อยกว่าอย่างชัดเจนเมื่อเทียบกับการรับประทานน้ำตาลทราย แสดงให้เห็นว่าไอโซมอลทูโลสส่งผลให้ตับอ่อนทำงานหนักน้อยกว่าน้ำตาลทราย และช่วยชะลอความเสี่ยงการเป็นเบาหวานอันเนื่องมาจากความเสื่อมของตับอ่อน
ไอโซมอลทูโลสส่งผลเพิ่มการหลั่งฮอร์โมนอินครีตินชนิด GLP-1 มากขึ้นถึง 2 เท่า เมื่อเปรียบเทียบกับการทานน้ำตาลทรายทั่วไป ซึ่ง GLP-1 เป็นฮอร์โมนที่มีบทบาทสำคัญในการรักษาระดับน้ำตาลในเลือด โดยการดึงน้ำตาลเข้าสู่เซลล์ และลดการปลดปล่อยน้ำตาลเข้าสู่กระแสเลือด
คุณสมบัติ > เพิ่มการเผาผลาญไขมันในร่างกาย

เนื่องจากไอโซมอลทูโลสถูกย่อยและดูดซึมเข้าสู่ร่างกายอย่างช้า  และผลจากการที่ร่างกายหลั่งอินซูลินออกมาน้อยลง ทำให้อัตราการเผาผลาญคาร์โบไฮเดรตเป็นพลังงานในร่างกายลดลง จากกลไกเหล่านี้จึงส่งผลให้ร่างกายมีการนำไขมันที่ถูกเก็บไว้ในเซลล์ไขมันออกมาเผาผลาญเป็นพลังงานแทน ซึ่งอัตราการเผาผลาญไขมันที่เกิดขึ้นนี้ สูงกว่าอัตราการเผาผลาญเมื่อทานน้ำตาลทรายทั่วไปถึงร้อยละ 20 ทั้งนี้เมื่อกรดไขมันในเลือดและเซลล์ไขมันถูกดึงไปสลายเป็นพลังงาน ส่งผลให้ระดับไตรกลีเซอไรด์ลดลง และลดการสะสมไขมันในตับและเซลล์ไขมันในร่างกาย
คุณสมบัติ > เพิ่มประสิทธิภาพการทำงานของสมอง

อัตราการดูดซึมน้ำตาลเข้าสู่ร่างกายมีผลต่อประสิทธิภาพการทำงานของสมอง ด้วยคุณสมบัติของไอโซมอลทูโลสที่มีค่าดัชนีน้ำตาลต่ำทำให้ร่างกายดูดซึมเข้าสู่ร่างกายช้า งานวิจัยในเด็กอายุ 5-11 ปี พบว่าการรับประทานอาหารที่มีส่วนประกอบของไอโซมอลทูโลสมีส่วนช่วยเสริมความจำและทำให้อารมณ์ดีขึ้น ภายหลังจากการทานอาหารเช้า 3 ชั่วโมง เมื่อเปรียบเทียบกับอาหารที่มีส่วนประกอบของน้ำตาลทราย
คุณสมบัติ > ไม่ทำให้ฟันผุ

ไอโซมอลทูโลสไม่ทำให้ฟันผุ เนื่องจากจุลินทรีย์ในช่องปากไม่สามารถย่อยสลายไอโซมอลทูโลสได้ จึงไม่ก่อให้เกิดการสร้างคราบพลัคและกรดมาทําลายสารเคลือบฟัน ที่เป็นต้นเหตุหลักของฟันผุ
การนำไปใช้ในผลิตภัณฑ์อาหาร

ไอโซมอลทูโลสถูกใช้อย่างแพร่หลายในอุตสาหกรรมอาหารและเครื่องดื่มหลากหลายชนิด เช่น ขนมหวานเบเกอรี่ ขนมเด็ก น้ำผลไม้ เครื่องดื่มสำหรับผู้ออกกำลังกาย เครื่องดื่มชูกำลัง อาหารเสริมสูตรดื่ม ผลิตภัณฑ์ทดแทนมื้ออาหาร อาหารทางการแพทย์ และผลิตภัณฑ์สำหรับออกกำลังกาย เป็นต้น อีกทั้งยังเป็นส่วนประกอบของผลิตภัณฑ์อาหารสุขภาพ (Functional Food) เป็นอาหารทางเลือกที่มีค่าดัชนีน้ำตาลต่ำสำหรับผู้บริโภคที่ต้องการควบคุมอาหาร ควบคุมะระดับน้ำตาลในเลือด และลดความเสี่ยงต่อโรคเรื้อรังต่าง ๆ เช่น โรคเบาหวาน โรคความดันโลหิตสูงและโรคอ้วน เป็นต้น
วัดช้างค้ำ (จังหวัดเชียงใหม่)

| วัดช้างค้ำ |
| --- | --- |


ชื่อสามัญ: วัดช้างค้ำ, วัดการโถม
ที่ตั้ง: ตำบลท่าวังตาล อำเภอสารภี จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดช้างค้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวังตาล อำเภอสารภี จังหวัดเชียงใหม่
วัดช้างค้ำ หรือ วัดการโถม  สร้างขึ้นในสมัยพระเจ้ามังรายมหาราชยังครองเวียงกุมกามอยู่ ราว พ.ศ. 1831 มีพระเถระชาวลังกาจำนวน 5 รูป ซึ่งนำโดยพระมหากัสสปะ ได้จารึกมาจากกรุงสุโขทัยขึ้นไปจนถึงเวียงกุมกามบำเพ็ญสมณธรรมอยู่ที่ต้นมะเดื่อใหญ่ เมื่อพระเจ้ามังรายมหาราชทรงทราบ จึงได้เสด็จไปนมัสการพระเถระ แล้วทรงสนทนาธรรมกับพระมหาเถระ พระมหาเถระเจ้าได้ถวายพระธรรมเทศนาเรื่อง ปัฏฐังคุลีชาดก ที่มีเรื่องราวเกี่ยวกับการต่อพระหัตถ์พระพุทธรูป พระเจ้ามังรายได้สดับฟังก็เกิดความเลื่อมใสศรัทธาเป็นอย่างมากจึงโปรดให้สร้างพระอารามถวายแก่พระเถระ และยังหล่อพระพุทธรูปสำริดขึ้น 5 องค์ เป็นพระนั่ง 3 องค์และพระยืน 2 องค์ โดยมีองค์หนึ่งสูงใหญ่เท่าพระองค์จริงของพระเจ้ามังรายมหาราช ปัจจุบันเหลือพระพุทธรูปองค์นั่ง 1 องค์ ซึ่งเป็นพระประธาน ส่วนพระพุทธรูปยืน 1 องค์ ปัจจุบันยังประดิษฐานอยู่ในมณฑปวัดพระเจ้ามังราย (วัดกาละคอด หรือ วัดคานคอด)
ต่อมาพระเจ้ามังรายมหาราช ทรงโปรดให้ตั้งชื่อพระวิหารตามชื่อของช่างไม้คนโปรดว่า วิหารกานโถม ซึ่งปัจจุบัน เหลือเพียงซากของวิหารที่หันหน้าลงสู่ทิศตะวันตกของแม่น้ำปิงสายเก่า และเมื่อ พ.ศ. 1834 พระองค์โปรดให้สร้างพระเจดีย์  ฐานกว้าง 6 วาสูง 9 วา ทำซุ้งคูหาทั้งสี่ด้าน เป็นที่ประดิษฐานพระพุทธรูป 2 ชั้น ชั้นล่างไว้พระพุทธรูปนั่ง 4 องค์ ชั้นบนไว้พระพุทธรูปยืน 1 องค์
กรมศิลปากรได้เข้ามาดำเนินงานขุดแต่งและบูรณะเมื่อ พ.ศ. 2527 พบชุมชนโบราณบริเวณนี้ สันนิษฐานว่าอยู่ร่วมสมัยเดียวกับเมืองหริภุญไชย จากหลักฐานพระพิมพ์ ภาชนะดินเผา จารึกอักษรมอญ ฯลฯ วิหารของวัด หันหน้าไปทางทิศตะวันตก ซึ่งแตกต่างจากรูปแบบการก่อสร้างของวัดอื่น ๆ ในเขตเวียงกุมกาม ที่ส่วนใหญ่หันหน้าไปทางทิศตะวันออกตามคติการก่อสร้างเดิม และวัดที่สร้างให้หันหน้าไปทางทิศเหนือเข้าสู่แม่น้ำปิง ที่เคยไหลผ่านในแนวทิศเหนือตัวเวียง จึงคาดว่าน่าจะเป็นวัดที่สร้างหรือซ่อมบูรณะในระยะหลัง
ไอ้หนุ่มซินตึ๊ง

ระวังสับสนกับ Fists Of Fury ภาพยนตร์ปี ค.ศ. 1972
| ไอ้หนุ่มซินตึ๊ง |
| --- | --- |
โปสเตอร์ภาพยนตร์ฉบับฮ่องกง
กำกับ: หลอ เว่ย
เขียนบท: บรูซ ลี หลอ เว่ย
อำนวยการสร้าง: เรย์มอนด์ เชา
นักแสดงนำ: บรูซ ลี มาเรีย ยี่ เจมส์ เทียน หยินชี หาน โทนี่ หลิว
ดนตรีประกอบ: หวัง ฟู่หลิง  (ต้นฉบับภาษาจีนกลาง) ปีเตอร์ โธมัส  (เวอร์ชันภาษาอังกฤษ) โจเซฟ คู (เวอร์ชันภาษากวางตุ้งฉบับทำใหม่)
ผู้จัดจำหน่าย: โกลเด้นฮาเวสท์
วันฉาย: ฮ่องกง: 3 ตุลาคม ค.ศ. 1971
ความยาว: 110 นาที
ประเทศ: ฮ่องกง
ภาษา: จีนกลาง กวางตุ้งมาตรฐาน
ทำเงิน: 3,197,417 ดอลลาร์ฮ่องกง อเมริกาเหนือ: 2,800,000 ดอลลาร์ (ค่าเช่าในสหรัฐอเมริกา/แคนาดา)
ไอ้หนุ่มซินตึ๊ง (จีน: 唐山大兄; อังกฤษ: The Big Boss) หรือในชื่อสำหรับเวอร์ชันอเมริกา ฟิสท์ออฟฟิวรี่ (อังกฤษ: Fists Of Fury) เป็นภาพยนตร์แอ็คชั่นของฮ่องกง จัดฉายขึ้นครั้งแรกในปี ค.ศ. 1971 โดยเป็นภาพยนตร์ฟอร์มใหญ่เรื่องแรกของบรูซ ลี ซึ่งสถานที่ถ่ายทำอยู่ในประเทศไทยตลอดทั้งเรื่อง นับเป็นภาพยนตร์ที่ประสบความสำเร็จอย่างสูง ส่งผลให้บรูซลีมีชื่อเสียง และโด่งดังที่สุดในยุคนั้น
เนื้อเรื่องย่อ

เฉาอัน ชายหนุ่มชาวจีนแผ่นดินใหญ่ เดินทางมายังประเทศไทย เพื่อเริ่มต้นชีวิตใหม่ เขาพักอาศัยอยู่กับลุงและเหล่าคนงานในโรงงานผลิตน้ำแข็งของเถ้าแก่หาว และแล้วเมื่อได้มีเหตุการณ์น้ำแข็งแตก ก็ได้พบว่ามียาเสพติดซ่อนอยู่ข้างใน ที่ซึ่งแท้จริงแล้ว โรงงานแห่งนี้เป็นเพียงฉากบังหน้าของการลักลอบขนยาเสพติดที่นำโดยเถ้าแก่หาว พวกคนงานต่างปฏิเสธที่จะให้ความร่วมมือ พวกเขาจึงถูกสังหารและทำลายหลักฐาน
ครั้นเมื่อลูกพี่ลูกน้องสองคนได้รับการส่งไปยังบ้านของเถ้าแก่หาวก็ได้ถูกสังหาร และเหล่าชายฉกรรจ์ได้ก่อการจลาจลที่โรงงาน เพื่อบรรเทาความตรึงเครียด จึงได้มีการแต่งตั้งให้เฉาอันขึ้นเป็นหัวหน้า พร้อมกับจัดหาเครื่องดื่มและสาว ๆ ให้ ครั้นเมื่อผู้หญิงคนหนึ่งได้บอกความจริงแก่เฉาอัน เขาก็ได้เข้าไปในโรงงานในเวลากลางคืน และได้พบกับร่างที่ไร้วิญญาณของลูกพี่ลูกน้อง แล้วเขาก็ถูกพบตัวโดยเหล่าแก๊งอันธพาล
เฉาอันได้ทำการต่อสู้เพื่อหาทางออก และได้สังหารลูกชายของเถ้าแก่หาว เมื่อเขากลับถึงบ้าน เขาก็พบว่าทั้งครอบครัวของเขาได้ถูกฆ่าตาย และเขาได้ตั้งใจที่จะล้างแค้นด้วยการกำจัดเถ้าแก่หาวในการต่อสู้ครั้งสุดท้าย หลังจากนั้นเขาก็ได้ยอมมอบตัวกับทางตำรวจไทย ที่ได้เดินทางมาถึงหลังจากที่เขาได้โค่นล้มเจ้านายใหญ่ลง
นักแสดงนำ

บรูซ ลี รับบทเป็น เฉาอัน ผู้ซึ่งเดินทางมาจากประเทศจีน สู่อำเภอปากช่อง จังหวัดนครราชสีมา ประเทศไทย เพื่ออาศัยอยู่กับลุงของเขา
เจมส์ เทียน รับบทเป็น ลูกพี่ลูกน้อง ผู้ใช้ศิลปะการต่อสู้และได้ทำการต่อสู้กับแก๊งอันธพาลในท้องถิ่น
หลิน เจิ้งอิง รับบทเป็น หนึ่งในกลุ่มกรรมกร พักอยู่ในบ้านเดียวกันกับเฉาอัน
เหมียว เข่อซิ่ว รับบทเป็น แม่ค้าขายน้ำแข็งไส (ปรากฏตัวในฐานะนักแสดงรับเชิญ)
ดูเพิ่ม

บรูซ ลี
แหล่งข้อมูลอื่น

ไอ้หนุ่มซินตึ๊ง ที่อินเทอร์เน็ตมูวีเดตาเบส
The Big Boss at the Hong Kong Movie DataBase
A gallery of still shots from The Big Boss[ลิงก์เสีย]
An in-depth article on the missing scenes featuring rare publicity shots and screenshots เก็บถาวร 2011-07-25 ที่ เวย์แบ็กแมชชีน
| ด ค กบรูซ ลี |
| --- | --- | --- |
| บทความหลัก |  เจี๋ยฉวนเต้า  หย่งชุน  ผลงานภาพยนตร์  |  |
| ภาพยนตร์ |  ไอ้หนุ่มซินตึ๊ง (ค.ศ. 1971)  ไอ้หนุ่มซินตึ๊ง ล้างแค้น (ค.ศ. 1972)  ไอ้หนุ่มซินตึ๊ง บุกกรุงโรม (ค.ศ. 1972)  ไอ้หนุ่มซินตึ๊ง มังกรประจัญบาน (ค.ศ. 1973)  ไอ้หนุ่มซินตึ๊ง เกมมังกร (ค.ศ. 1978)  |  |
| บุคคลเกี่ยวข้อง |  แบรนดอน ลี  หยิปหมั่น  ชัค นอร์ริส  ฮวาง อินซิก  จี ฮันแจ  แดน อีโนซันโต  เจมส์ โคเบิร์น  สตีฟ แม็กควีน  |  |
| วัฒนธรรมร่วมสมัย |  ดราก้อน ลี  เฟยหลง  มาร์แชล ลอว์  เค็นชิโร่  |  |
ไอแพดโอเอส

| --- | --- |

หน้าจอหลักของ iPadOS 17 บนอุปกรณ์ ไอแพด
ผู้พัฒนา: Apple Inc.
เขียนด้วย: C, C++, Objective-C, Swift
ตระกูล: Unix-like, based on Darwin (BSD), iOS
สถานะ: Current
รูปแบบ รหัสต้นฉบับ: Closed source
วันที่เปิดตัว: 24 กันยายน 2019; 5 ปีก่อน (2019-09-24)
ภาษาสื่อสาร: 40 languages
วิธีการอัปเดต: OTA, Software Update, App Store
แพลตฟอร์ม ที่รองรับ:   iPad Air (3rd generation)  iPad Air (4rd generation)  iPad Air (5th generation)  iPad (6th generation)  iPad (7th generation)  iPad (8th generation)  iPad (9th generation)  iPad (10th generation)  iPad Mini 4  iPad Mini (5th generation)  iPad Mini (6th generation)  iPad Pro 9.7-inch  iPad Pro 10.5-inch  iPad Pro 11-inch (2018) (1st generation)  iPad Pro 11-inch (2020) (2nd generation)  iPad Pro 11-inch (2021) (3nd generation)  iPad Pro 11-inch (2022) (4nd generation)  iPad Pro 12.9-inch (2017) (2nd generation)  iPad Pro 12.9-inch (2018) (3rd generation)  iPad Pro 12.9-inch (2020) (4th generation)  iPad Pro 12.9-inch (2021) (5th generation)  iPad Pro 12.9-inch (2022) (6nd generation) 
ชนิดเคอร์เนล: Hybrid (XNU)
ส่วนติดต่อผู้ใช้ปริยาย: Cocoa Touch (multi-touch, GUI)
สัญญาอนุญาต: Proprietary software ยกเว้นส่วนประกอบที่เป็น open-source
รุ่นก่อนหน้า: iPadOS 16
เว็บไซต์: www.apple.com/ipados/
ไอแพดโอเอส (อังกฤษ: iPadOS) เป็นระบบปฏิบัติการสำหรับอุปกรณ์พกพาที่พัฒนาโดยแอปเปิลสำหรับใช้กับไอแพดซึ่งเป็นแท็บเล็ตคอมพิวเตอร์ของแอปเปิลเอง ซึ่งพัฒนาแยกมาจากไอโอเอส โดยเปิดตัวครั้งแรกเมื่อวันที่ 24 กันยายน พ.ศ. 2562 ซึ่งในตัวนี้ จะใช้ฐานเดียวกันกับ iOS แต่จะถูกปรับปรุง ให้สามารถทำงานในรูปแบบไอแพตได้อย่างสมบูรณ์ อาทิ ระบบ Multitasking , Apple Pencil , การเชื่อมต่อกับเมาส์หรือแทร็คแพดและคีย์บอร์ดเป็นต้น
คุณสมบัติต่างๆ

คุณสมบัติส่วนมากของไอแพดโอเอสนั้นสามารถพบได้บนไอโอเอสได้เช่นกัน อย่างไรก็ตามไอแพดโอเอสนั้นจะมีคุณสมบัติที่ไม่สามารถพบได้บนไอโอเอส และอาจมีบางคุณสมบัติที่พบที่พบได้บนไอโอเอสอย่างเดียวเช่นกัน
คุณสมบัติต่างๆ > หน้าจอหลัก

ไม่เหมือนกับรุ่นไอโอเอสก่อนหน้า ตารางไอคอนของไอแพดโอเอสจะสามารถแสดงไอคอนมากถึง 5 แถวและ 6 คอลัมน์ ไม่ว่าจะแสดงผลอยู่ในรูปแบบแนวตั้ง หรือแนวนนอนก็ตาม โดยหน้าแรกของหน้าจอหลักนั้นสามารถปรับแต่งให้แสดงถึงคอลัมน์ของวิดเจ็ดได้โดยง่าย โดยสามารถเข้าถึงการค้นหาโดย Spotlight ได้โดยการปัดลงจากหน้าจอหลัก หรือการกด Command + Space บนแป้นพิมพ์ที่ได้เชื่อมต่อ